मोहसिन ने आखिरी ओवर में 11 रन डिफेंड किए, स्टोइनिस ने खेली नाबाद 89 रन की पारी
Mumbai Indians vs Lucknow Super Giants IPL Match LIVE Score Update; Follow IPL 2023 Latest News, MI Vs LSG IPL Match Updates with Dainik Bhaskar (दैनिक भास्कर). इंडियन प्रीमियर लीग (IPL) में आज टॉप-4 की टीमें मुंबई इंडियंस (MI) और लखनऊ सुपरजायंट्स के बीच मकुाबला खेला जाएगा।
लखनऊ सुपरजायंट्स इंडियन प्रीमियर लीग 2023 के प्लेऑफ के बेहद नजदीक पहुंच गई है। टीम अधिकृत क्वालिफिकेशन से महज 2 अंक दूर है। LSG ने मुंबई इंडियंस को अपने घरेलू मैदान पर 5 रन से हराया है।
इस जीत के साथ लखनऊ नंबर-3 पर आ गई। टीम ने 13 मैचों में 7वीं जीत हासिल की है। LSG के 15 अंक हो गए हैं, जबकि मुंबई को छठी हार का सामना करना पड़ा है। टीम चौथे पायदान पर है। ऐसे में रोहित शर्मा की टीम को प्लेऑफ रेस में बने रहने के लिए हैदराबाद से हर हाल में जीतना होगा। देखें पॉइंट्स टेबल
इकाना स्टेडियम में मुंबई ने टॉस जीतकर बॉलिंग करने का फैसला लिया। लखनऊ ने पहले बल्लेबाजी करते हुए 20 ओवर में 3 विकेट पर 177 रन बनाए। जवाब में मुंबई के बल्लेबाज 20 ओवर में 5 विकेट पर 172 रन ही बना सके।
देखिए मैच के टर्निंग पॉइंट 
अब एनालिसिस : मजबूत शुरुआत के बावजूद हारी मुंबई 
लखनऊ ने शुरुआती विकेट गंवाने के बाद मार्कस स्टोइनिस (47 बॉल पर नाबाद 89 रन) और कप्तान क्रुणाल पंड्या (42 बॉल पर 49 रन) के दम पर चुनौतीपूर्ण स्कोर खड़ा किया। मुंबई के लिए जेसन बेहरनडॉर्फ ने दो विकेट लिए। पीयूष चावला के हिस्से एक विकेट आया।
178 रन का लक्ष्य साधने उतरी मुंबई ने धमाकेदार शुरुआत की। उसके दोनों ओपनर्स ने 58 बॉल पर 90 रन की साझेदारी की। कप्तान रोहित शर्मा 37 और ईशान किशन 59 रन बनाकर आउट हुए। इन दोनों के आउट होने के बाद मिडिल ऑर्डर में टिम डेविड ने 32 और नेहल वाधेरा ने 16 रन का योगदान दिया, लेकिन अपनी टीम को जीत नहीं दिला सके। देखें लखनऊ-मुंबई मैच का स्कोरकार्ड
यहां जानिए कैसे गिरे किसके विकेट...
ऐसे गिरे मुंबई के विकेट 
ऐसे गिरे लखनऊ के विकेट
अब ग्राफिक्स में पावरप्ले कॉन्टेस्ट... 
मुंबई ने जीती पावरप्ले की बाजी, लेकिन मैच गंवा बैठी
पावरप्ले कॉन्टेस्ट मुंबई इंडियंस ने जीता। टीम ने 6 ओवर में बिना विकेट गंवाए 58 रन बनाए, वहीं लखनऊ ने 6 ओवर में 35 रन पर दो विकेट गंवा दिए थे।
यहां से मैच का LIVE कवरेज... 
पहले देखिए मुंबई की पारी
ईशान किशन ने जमाई 15वीं फिफ्टी
मुंबई के ओपनर ईशान किशन ने 34 बॉल में हाफ सेंचुरी पूरी की। यह मौजूदा सीजन में ईशान की तीसरी फिफ्टी है। उन्होंने करियर का 15वां अर्धशतक जमाया।
रोहित-ईशान के बीच 90 रन की साझेदारी 
कप्तान रोहित शर्मा और ईशान किशन ने 58 बॉल पर 90 रन की साझेदारी कर टीम को मजबूत शुरुआत दिलाई। इस साझेदारी को रवि बिश्नोई ने रोहित शर्मा को आउट कर तोड़ा।
मुंबई की जबर्दस्त शुरुआत
178 रन का टारगेट चेज करने उतरी मुंबई ने जबर्दस्त शुरुआत की। टीम ने 6 ओवर में बिना नुकसान के 58 रन बनाए। कप्तान रोहित शर्मा और ईशान किशन नाबाद रहे।
यहां से लखनऊ की पारी...
मार्कस स्टोइनिस ने बनाया 7वां अर्धशतक
मार्कस स्टोइनिस ने 35 बॉल पर अर्धशतक पूरा किया। यह उनके करियर का 7वां अर्धशतक है। मौजूदा सीजन में यह स्टोइनिस का तीसरा अर्धशतक है। स्टोइनिस ने 47 बॉल पर 189.36 के स्ट्राइक रेट से नाबाद 89 रन बनाए। उनकी पारी में चार चौके और आठ छक्के शामिल रहे।
स्टोइनिस-पंड्या ने नाबाद 82 रन जोड़े 
12 रन पर दो विकेट गंवाने के बाद मार्कस स्टोइनिस और कप्तान क्रुणाल पंड्या ने लखनऊ की लड़खड़ाती पारी को संभाला। दोनों ने 59 बॉल पर नाबाद 82 रन जोड़े। कप्तान क्रुणाल पंड्या 49 रन के निजी स्कोर पर रिटायर्ड हर्ट हो गए।
लखनऊ की खराब शुरुआत, 2 विकेट गंवाए
लखनऊ की शुरुआत खराब रही। टीम ने पावरप्ले में 32 रन बनाए और 2 विकेट गंवाए। इस दौरान दीपक हुड्‌डा और प्रेरक मांकड़ पवेलियन लौट गए। दोनों विकेट जेसन बेहरनडॉर्फ ने लिए।
फोटोज में देखिए लखनऊ-मुंबई मैच का रोमांच...
मुंबई में एक बदलाव, 2 चेंज के साथ उतरी लखनऊ
मुंबई की टीम में एक बदलाव हुआ। लखनऊ में नवीन और दीपक हुड्‌डा की वापसी हुई, जबकि काइल मेयर्स और आवेश खान को प्लेइंग से बाहर रखा गया।
दोनों टीमों की प्लेइंग-11... 
मुंबई इंडियंस: रोहित शर्मा (कप्तान), ईशान किशन (विकेटकीपर), कैमरून ग्रीन, सूर्यकुमार यादव, नेहल वाधेरा, टिम डेविड, ऋतिक शौकीन, क्रिस जॉर्डन, पीयूष चावला, जेसन बेहरनडॉर्फ और अकाश मधवाल।
इम्पैक्ट प्लेयर्स: अरशद खान, ट्रिस्टन स्टब्स, तिलक वर्मा और राइली मेरेडिथ।
लखनऊ सुपरजायंट्स : क्रुणाल पंड्या (कप्तान), क्विंटन डी कॉक (विकेटकीपर), दीपक हुड्‌डा, प्रेरक मांकड़, मार्कस स्टोइनिस, निकोलस पूरन, आयुष बडोनी, नवीन उल हक, रवि बिश्नोई, स्वप्निल सिंह और मोहसिन खान।
इम्पैक्ट प्लेयर्स: युद्धवीर सिंह चरक, कृष्णप्पा गौतम।